CELEX: 62013FN0090
Language: ro
Date: 2013-09-18 00:00:00
Title: Cauza F-90/13: Acțiune introdusă la 18 septembrie 2013 — ZZ/Comisia

25.1.2014   
            
            
               RO
            
            
               Jurnalul Oficial al Uniunii Europene
            
            
               C 24/40
            
         Acțiune introdusă la 18 septembrie 2013 — ZZ/Comisia
   (Cauza F-90/13)
   2014/C 24/74
   Limba de procedură: italiană
   
      Părțile
   
   
      Reclamant: ZZ (reprezentant: L. Mansullo, avocat)
   
      Pârâtă: Comisia Europeană
   
      Obiectul și descrierea litigiului
   
   Anularea deciziei de respingere a cererii reclamantului prin care acesta urmărea obținerea unor despăgubiri pentru prejudiciul suferit ca urmare a unei pretinse încălcări a dreptului său la viață privată cauzate de expedierea de către pârâtă a unei scrisori referitoare la situația sa unui avocat care nu îl reprezenta
   
      Concluziile reclamantului
   
   
               —
            
            
               Anularea respingerii, indiferent de forma acesteia, a cererii din 26 octombrie 2012, adresate de reclamant Comisiei și pe care aceasta a primit-o în mod regulamentar;
            
         
               —
            
            
               anularea respingerii, indiferent de forma acesteia, a cererii din 4 iulie 2012, adresate de reclamant Comisiei și pe care aceasta a primit-o în mod regulamentar;
            
         
               —
            
            
               anularea respingerii, indiferent de forma acesteia, a plângerii din 26 septembrie 2012 formulate împotriva deciziei de respingere a cererii din 9 martie 2012, adresate de reclamant Comisiei și pe care aceasta a primit-o în mod regulamentar;
            
         
               —
            
            
               anularea notei din 12 noiembrie 2012, care poartă în partea din dreapta sus a paginii sale unice mențiunea „HR.D.2/MB/ac/Ares(2012)1332162”;
            
         
               —
            
            
               anularea notei din 27 septembrie 2012, care poartă în partea din dreapta sus a primei pagini din cele două pe care le conține mențiunea „Ref Ares (2012) 1131229-27/09/2012”;
            
         
               —
            
            
               anularea respingerii, indiferent de forma acesteia, a plângerii din 10 martie 2013;
            
         
               —
            
            
               anularea respingerii, indiferent de forma acesteia, a plângerii din 2 ianuarie 2013;
            
         
               —
            
            
               în măsura necesară, anularea notei din 29 aprilie 2013, care poartă în partea din dreapta sus a primei pagini din cele trei pe care le conține mențiunea „Ref. Ares(2013)977767 — 29/04/2013”;
            
         
               —
            
            
               obligarea Comisiei la plata către reclamant a sumei de 10 000 de euro, cu dobânzi calculate la această sumă la rata de 10 % pe an, cu capitalizare anuală, începând de la 28 februarie 2013 și până la plata efectivă a sumei menționate;
            
         
               —
            
            
               obligarea Comisiei la plata către reclamant a sumei de 25 000 de euro cu dobânzi calculate la această sumă la rata de 10 % pe an, cu capitalizare anuală, începând de la 5 novembre 2012 și până la plata efectivă a sumei menționate;
            
         
               —
            
            
               obligarea Comisiei la plata cheltuielilor de judecată.